open-index/open-wikipedia-markdown huggingface dataset:
ஆந்த்ரே-மாரி ஆம்பியர்

**ஆந்த்ரே-மாரி ஆம்பியர்** ( *André-Marie Ampère*, ; ; 20 சனவரி 1775 – 10 சூன் 1836)   பிரான்சிய இயற்பியலாளரும்  கணிதவியலாளரும் ஆவார். பொதுவாக அறிவியலில் மரபார்ந்த இயக்க மின்னியல் எனப்படும்  *செவ்வியல் மின்காந்தவியல்* பிரிவை நிறுவியவர்களில் ஒருவராக இவர்   கருதப்படுகிறார். மின்னோட்டத்திற்கான  அனைத்துலக முறை அலகு இவர் நினைவாக ஆம்பியர் எனப் பெயரிடபட்டுள்ளது.
## வாழ்க்கை வரலாறு
ஆம்பியர் 1775ஆம் ஆண்டில் பிரான்சின்  லியோனில் பிறந்தார். சிறுவயதில் ஆம்பியரியரின் தந்தையே இலத்தீன் கற்றுக் கொடுத்தார். கணிதத்தில் நாட்டம் மிக்க ஆம்பியர்  லியோனார்டு ஆய்லர், பெர்னோலி போன்றோரின் படைப்புக்களை படிக்க துணைபுரியுமென்று இலத்தீன் கல்வியைத் தொடர்ந்தார். பிற்காலத்தில் இதனால் ஆம்பியர் கணிதத்தில் மட்டுமன்றி வரலாறு, பயணங்கள், கவிதை, மெய்யியல், இயற்கை அறிவியல் ஆகியவற்றிலும் சிறந்து விளங்கினார்.

பிரெஞ்சுப் புரட்சி ஆண்டுகளில், ஆம்பியரின் தந்தையை புரட்சியாளர்கள் கொன்றனர். இது ஆம்பியர் மீது மிகுந்த தாக்கத்தை ஏற்படுத்தியது. 1796இல் லியோனில் அண்மையில் வசித்த வந்த கொல்லர் குடும்பத்தின் சூலி கேரோனைச் சந்தித்தார். சந்திப்பு காதலாக மாற, 1799இல் இவரைத் திருமணம் செய்து கொண்டார். இதன்பிறகு, ஆம்பியர் லியோனில் கணிதம், வேதியியல், மொழிகள் மற்றும் இயற்பியல் கற்பிக்கும் பேராசிரியராக வேலை செய்தார். 1803இல் தமது மனைவியின் மரணத்திற்கு பிறகும் இதே வேலையில் நீடித்திருந்தார். இருப்பினும் மனைவியின் இழப்பு அவரை வாழ்நாள் முழுமையும் வாட்டியது. மர்சேயில் உயிரிழந்த ஆம்பியர் பாரிசிலுள்ள *சிமெட்டியர் டெ மோன்மார்த்ரெ*யில் நல்லடக்கம் செய்யப்பட்டார்.

அவர் எழுதிய தன்வாழ்க்கை சரிதமான *மடல்களும் பதிவேடும் * (Journal et correspondence) அவரது குழந்தைத்தனமான பண்பையும் எளிமையையும் சித்தரிக்கிறது.
## பங்களிப்பு

ஆம்பியர் மின்சாரத்திற்கும் காந்தவியலுக்கும் உள்ள தொடர்பை நிலைநிறுத்தியதற்காக மிகவும் அறியப்படுகிறார். இவற்றை இரண்டையும் இணைத்து புதிய துறையாக மரபார்ந்த மின்காந்தவியல், அல்லது மரபார்ந்த இயக்க மின்னியலை நிறுவினார்.  செப்டம்பர் 11, 1820 அன்று ஆர்ஸ்டெட்டின் கண்டுபிடிப்பு மூலமாக காந்தமயமாக்கப்பட்ட ஊசியை மின்னோட்டத்தினால் தூண்ட முடியும் என அறிந்தார்.  இதற்கு ஒரு வாரத்திலேயே இத்தகைய பண்புக்கு மிக விரிவான மேம்பட்ட  விளக்கத்தை வழங்கினார். அதேநாளில் ஒரேபோன்ற மின்மங்கள் எதிர்க்கின்றன என்பதையும் எதிரெதிர் மின்மங்கள் ஒன்றையொன்று கவர்கின்றன என்றும் கண்டறிந்தார்.

## மேற்சான்றுகள்

## மேலறிதலுக்கு
* 
## வெளி இணைப்புகள்

* Ampere and the history of electricity (Correspondence, bibliography, experiments, simulations, etc., edited by CNRS, France)
* Ampere's Museum (CNRS) is in Poleymieux-au-Mont-d'or, near Lyon, France
* Catholic Encyclopedia on André Marie Ampère

பகுப்பு:பிரெஞ்சு கணிதவியலாளர்கள்
பகுப்பு:1775 பிறப்புகள்
பகுப்பு:1836 இறப்புகள்
பகுப்பு:பிரெஞ்சு இயற்பியலாளர்கள்
சார்லசு-அகஸ்டின் டெ கூலும்

**சார்லசு-அகஸ்டின் டெ கூலும்** (*Charles-Augustin de Coulomb*, ; 14 சூன்  1736 – 23 ஆகத்து 1806)  பிரான்சிய இயற்பியலாளர் ஆவார். இவர் நிலைமின்னியலை வரையறுக்கும் கூலும் விதியை உருவாக்கியதற்காக மிகவும் அறியப்படுகிறார். உராய்வு குறித்தும் முக்கிய ஆய்வுகளை நிகழ்த்தியுள்ளார்.  மின்மத்திற்கான அனைத்துலக அலகு  கூலும் இவர் நினைவாகவே பெயரிடப்பட்டுள்ளது.
## வாழ்க்கை

சார்லசு அகஸ்டின் டெ கூலும் பிரான்சின்  ஆங்கூலேமில் என்றி கூலும் கத்தரீன் பாஜெ இணையருக்கு மகனாகப் பிறந்தார். பாரிசிலுள்ள காத்தர்-நாசியோன் கல்லூரியில் (நான்கு நாடுகள் கல்லூரி) மெய்யியல், மொழி, இலக்கியம் பயின்றார். தவிரவும் கணிதம், வேதியியல், வானியல்,தாவரவியல் பாடங்களிலும் தேர்ச்சி பெற்றார். இவர் மிகுந்த சுட்டியான, செயலாற்றல் மிக்க இளைஞராக இவரது பேராசிரியர்கள் விவரிக்கின்றனர்.

1761இல் பட்டம் பெற்று பல இடங்களில் அடுத்த இருபதாண்டுகளுக்கு  பொறியியலாளராகப் பணியாற்றினார்.  கட்டமைப்பு, வலுப்படுத்தல், மண் இயக்கவியல் போன்ற பொறியியல் துறைகளில் வல்லமை பெற்றார். 1764இல் மார்ட்டினிக்கில் புதிய  போர்போன் கோட்டையைக் கட்ட மேற்கிந்தியத் தீவுகளுக்கு அனுப்பப்பட்டார். இங்கு 1772 வரை பணியாற்றினார்.

பிரான்சிற்குத் திரும்பிய பிறகு  பயன்பாட்டு விசையியலில் ஆய்வுக்கட்டுரைகள் எழுதத் தொடங்கினார்;  1773இல் தமது ஆக்கத்தை அறிவியல் அகாதமியில் வழங்கினார். 1779இல் பிரான்சின் தென்மேற்குப் பகுதியில் அத்திலாந்திக்குப் பெருங்கடலோரத்தில் அமைந்திருந்த ரோச்போர்ட்டில் முழுமையும் மரத்தினாலான கோட்டையை கட்டமைக்க அனுப்பப்பட்டார். அங்கிருந்தபோது அங்கிருந்த கப்பல் பட்டறைகளில் தமது சோதனைகளைத் தொடர்ந்தார். இவற்றின் ஊடாக மின்மங்களுக்கிடையேயான விசைக்கும் அவற்றிற்கிடையேயுள்ள தூரத்தின் வர்க்கத்திற்கும் எதிர்மறை தொடர்பு இருப்பதை கண்டறிந்தார்;இதுவே பின்னாளில் கூலும் விதி என அவர் பெயரால் அழைக்கப்பட்டது.

1781இல் பாரிசுக்கு பணிமாற்றம் பெற்றார். 1789இல் நடந்த  பிரெஞ்சுப் புரட்சியின்போது பதவி விலகி தமது சிறிய பண்ணைக்கு ஓய்வெடுக்கத் திரும்பினார். புதிய புரட்சி அரசால் பழைய எடைகளும் அளவுகளும் தவறானவையாக அறிவிக்கப்பட புதிய வரைமுறைகளை தீர்மானிக்க மீண்டும் பாரிசுக்கு அழைக்கப்பட்டார்.  1802இல் பொதுக் கல்வி இயக்குநராக நியமிக்கப்பட்டார். ஆனால் இவரது உடல்நலம் குன்றியதால் நான்காண்டுகள் கழித்து பாரிசில் மரணமடைந்தார்.

Coulomb leaves a legacy as a pioneer in the field of நிலத்தொழில்நுட்பப் பொறியியல் துறையில் தமக்கெனத் தனி இடம் பிடித்துள்ள கூலும்  தாங்குச் சுவர் வடிவமைப்பிலும் பெயர்பெற்றவர்.ஈபெல் கோபுரத்தில் பொறிக்கப்பட்டுள்ள 72 பெயர்களில் இவருடையதும் ஒன்றாகும்.
## வெளி இணைப்புகள்

* Théorie des machines simples (1821)
* Collection de mémoires relatifs à la physique (1884)
* French National Library The Mémoires of Coulomb available in pdf format.
* 

பகுப்பு:பிரெஞ்சு இயற்பியலாளர்கள்
பகுப்பு:1736 பிறப்புகள்
பகுப்பு:1806 இறப்புகள்
சம் சம் கிணறு

**சம் சம் கிணறு** (*ZamZam well*) அல்லது **சம் சம் ஊற்று** அல்லது **சம் சம்** ) என்பது மக்காவில் உள்ள ஹராம் பள்ளிவாசலில் உள்ள கிணற்றைக் குறிக்கும். இது காபாவின் கிழக்கே 20 மீ (66 அடி) தூரத்தில் உள்ளது. இசுலாமிய நம்பிக்கையின்படி இப்ராகிம் நபியின் புதல்வர் இசுமாயில் நபி தாகத்தினால் அழும் போது உருவானது. ஒவ்வொரு ஆண்டும் ஹஜ் மற்றும் உம்ராவின் போது முசுலிம்கள் இக்கிணற்றிலிருந்து தண்ணீர் அருந்துகின்றனர்.

## வரலாறு
கி.மு 3000  ஆண்டுகளுக்கு முன் ஒரு நாள் இப்ராஹீம் (நபி) அவர்கள் தனது மனைவி ஹாஜரையும் மகன் பாலகன் இஸ்மாயிலையும்(நபி) சவூதி அரேபிய பாலைவனத்தில் விட்டுவிட்டு சென்றார் . அவருடைய மனைவி காரணம் கேட்டதற்கு பதில் சொல்லவில்லை. இரண்டாம் முறைகேட்டும் பதிலில்லை. மூன்றாம் முறை "இது இறைவனின் கட்டளையா?" என்று கேட்டதற்கு இப்ராஹீம் நபி " ஆம் " என்ற பதிலைமட்டும் அளித்தார். 

பிறகு அந்த பாலைவனத்தில் தாகத்தினால் குழந்தை இஸ்மாயில் கதறி அழத்தொடங்கினார், தண்ணீரை தேடி தாய் "ஸபா", "மர்வா"  ஆகிய மலைகளுக்கு மேலே ஏழு முறை மாறி மாறி ஏறி தண்ணீரை தேடினார். அப்போது அந்த இடத்தில் வானவர் ஜிப்ரீல் வந்து இறைவனின் கட்டளைப்படி தனது காலால் மண்ணில் அடித்தார் உடனே ஒரு ஊற்று பீரிட்டு எழுந்தது, அதைக் கண்ட அந்த தாய் ஓடி சென்று அந்த ஊற்றை அணைகட்டி "சம் சம்" என்று கூறினார் அதன் பொருள் "நில் நில்". அந்த ஊற்று அப்படியே நின்றது.

## உசாத்துணை
* எஸ். நாகூர் மீரான், முன்னாள் சுற்றுலாத்துறை மற்றும் தமிழ்நாடு மாநில ஹஜ் குழு தலைவர் (வாழ்த்துரை) மற்றும் மு. அபுல் ஹசன், முன்னாள் செயலாளர் தமிழ்நாடு மாநில ஹஜ் குழு, முகவுரையுடன், "ஹஜ்ஜும் உம்றாவும்", தமிழ்நாடு மாநில ஹஜ் குழு வெளியீடு. 9-2-1995

## மேற்கோள்கள்

பகுப்பு:மக்கா
பகுப்பு:ஹஜ்
மேரி ஆஷிகுய் தும் சே ஹி

**மேரி ஆஷிகுய் தும் சே ஹி** என்பது ஒரு இந்தி மொழி காதல் பின்னணியை கொண்ட தொலைகாட்சித் தொடர் ஆகும். இந்த தொடர் சூன் 24, 2014 முதல் பெப்ரவரி 19, 2016 வரை திங்கள் முதல் வெள்ளி வரை இரவு 10 மணிக்கு கலர்ஸ் தொலைக்காட்சியில் ஒளிபரப்பாகி 446 அத்தியாங்களுடன் நிறைவு பெற்றது. இதை பாலாஜி டெலிபிலிம்ஸ் என்ற நிறுவனத்தின் மூலம் ஏக்தா கபூர் மற்றும் ஷோபா கபூர் இணைந்து தயாரித்துள்ளார்.

இந்தத் தொடர் பாலிமர் தொலைக்காட்சியில் உறவே உயிரே என்ற பெயரில் மொழி மற்றம் செய்யப்பட்டு திங்கள் முதல் வெள்ளி வரை ஒளிபரப்பானது.

## குறிப்புகள்

## வெளி இணைப்புகள்
* 

பகுப்பு:கலர்ஸ் தொலைக்காட்சி நிகழ்ச்சிகள்‎
பகுப்பு:பாலிமர் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:இந்திய காதல் தொலைக்காட்சி நாடகங்கள்
பகுப்பு:2014 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
அமுதசுரபி (இதழ்)

**அமுதசுரபி** 1948 ஆம் ஆண்டு தொடங்கப்பட்ட கலை-இலக்கிய மாத இதழ் ஆகும். 'சொல்லின் செல்வர்' என வழங்கப்படும் ரா. பி. சேதுப்பிள்ளையால் இப்பெயர் சூட்டப்பட்டது. எழுத்தாளர் விக்கிரமன் 54 ஆண்டுகள் அமுதசுரபியின் ஆசிரியராக இருந்தார். 2005 ஆம் ஆண்டு முதல் டாக்டர் திருப்பூர் கிருஷ்ணன் ஆசிரியராக இருந்து வருகிறார். 1976 ஆம் ஆண்டிலிருந்து ஸ்ரீராம் குழுமத்தின் அறக்கட்டளை மூலம் நடத்தப்படும் இதழ். தீபாவளி மலர் வெளியிடும் இதழ்களில் அமுதசுரபியும் ஒன்று. 

## மேற்கோள்கள்

## வெளியிணைப்புகள்
* அமுதசுரபி இணையப் பக்கம்

பகுப்பு:தமிழ்நாட்டுத் தமிழ் இதழ்கள்
வழக்கொழிந்த தமிழ்ச் சொற்கள்

பல தமிழ்ச் சொற்கள் காலப்போக்கில் வழக்கொழிந்து போயுள்ளன. சில சொற்கள், அது பயன்பாட்டில் வந்த காலத்தில் இருந்த பொருளுக்கும், அதன் இன்றைய பொருளுக்கும் வேறுபட்டுள்ளது. இதற்கான காரணங்கள் வேறுபட்டவை.

## வழக்கொழிந்த சொற்கள்
* உஞற்றல் - செய்தல் எனும் பொருளில் இது பயன்பாட்டில் இல்லை
* மடி  - சோம்பல் எனும் பொருளில் இது பயன்பாட்டில் இல்லை
(குமரி மாவட்டத்தில் பேச்சுவழக்கில் இச்சொல் உள்ளது)

## பொருள் மாறிய சொற்கள்

* கிழவன்/கிழவி - இக்காலத்தில் இதன் பொருள் வயதான ஆண் பெண்ணைக்குறிக்கிறது.   சங்ககாலத்தில் பொதுவான ஆண்/பெண்ணைக் குறிக்கவே இச்சொற்கள் பயன்படுத்தப்பட்டுள்ளன.

## அடிக்குறிப்பு

பகுப்பு:மொழியியல்
பகுப்பு:தமிழ் இலக்கியம்
பகுப்பு:தமிழ்ச் சொற்கள்
கும்பகோணம் திரௌபதியம்மன் கோயில்

தஞ்சாவூர் மாவட்டம் கும்பகோணத்தில் திரௌபதியம்மன் வழிபாடு காணப்படுவதை அங்குள்ள திரௌபதியம்மன் கோயில்கள் மூலமாக அறிந்துகொள்ளலாம். கும்பகோணத்தில் அம்மன் கோயில் தெரு, சக்கரபாணி கோயில் கீழ வீதி, சாரங்கபாணி கீழ வீதி, மதகடித்தெரு,  ஹாஜியார் தெரு ஆகிய இடங்களில் திரௌபதியம்மனுக்குக் கோயில்கள் உள்ளன.

## சக்கரபாணி கோயில் கீழவீதி
சக்கரபாணி கோயில் கீழவீதியில் ஒரு திரௌபதியம்மன் கோயில் உள்ளது. இக்கோயிலில்  மூலவராக திரௌபதியம்மன் ஆவார். சிறிய விநாயகர் சிலையும் இக்கோயில் வளாகத்தில் உள்ளது. பேப்பரால் ஆன அரவான் தலை காணப்படுகிறது. இக்கோயிலில் 11.5.2005இல் பார்த்திப வருடம் சித்திரை மாதம் 28ஆம் தேதி குடமுழுக்கு நடைபெற்றுள்ளதற்கான கல்வெட்டு உள்ளது. அண்மையில் இக்கோயிலின் குடமுழுக்கு 1 சூலை 2018 அன்று நடைபெற்றது.  

## சாரங்கபாணி கோயில் கீழவீதி
சக்கரபாணி கோயில் கீழவீதியில் உள்ளவாறே சாரங்கபாணி கோயில் கீழ வீதியிலும் ஒரு திரௌபதியம்மன் கோயில் உள்ளது. இக்கோயிலில்  மூலவராக திரௌபதியம்மன் உள்ளார். இரு காளிகள் மற்றும் மதுரை வீரன் சிலைகள் திரௌபதியம்மன் சன்னதியின் இடது புறம் உள்ளன. இக்கோயிலில் விஷு வருடம் ஆவணி 7ஆம் தேதி, 23.8.2001இல் குடமுழுக்கு நடைபெற்றதற்கான கல்வெட்டு உள்ளது. 6.4.2015 திங்கட்கிழமையன்று குடமுழுக்கு நடைபெற்றுள்ளது. 

## மதகடித்தெரு
கும்பகோணம் மதகடித்தெருவில் திரௌபதியம்மன் கோயில் உள்ளது. இங்கு திரௌபதி, விநாயகர் சிலைகள் உள்ளன. தனி சன்னதியில் அரவான் தலை காணப்படுகிறது. இக்கோயிலின் குடமுழுக்கு அக்டோபர் 26, 2015இல் நடைபெற்றது.  

## ஹாஜியர் தெரு
கும்பகோணம் பேருந்து நிலையம் அருகில் உள்ள ஹாஜியர் தெருவில் ஒரு திரௌபதியம்மன் கோயில் உள்ளது. இக்கோயிலில் திரௌபதியம்மன், காயத்திரி காளியம்மன், மாரியம்மன் ஆகிய கடவுளர்களுக்கு தனித்தனியாக சன்னதிகள் உள்ளன. மிகப்பெரிய அரவான் இக்கோயிலில் உள்ளது. இக்கோயிலின் குடமுழுக்கு பிப்ரவரி  3, 2016இல் நடைபெற்றது. 

## மேற்கோள்கள்

## படத்தொகுப்பு


File:Chakrapani east draupathy.jpg|thumb|சக்கரபாணி கோயில் கீழவீதி திரௌபதியம்மன் கோயில்
File:Sarangapani east street draupathy.jpg|thumb|சாரங்கபாணி கோயில் கீழவீதி திரௌபதியம்மன் கோயில்
File:Madhagadi street draupathy.jpg|thumb|மதகடித்தெரு திரௌபதியம்மன் கோயில்
File:Hajiar street draupathy.jpg|thumb|ஹாஜியர் தெரு திரௌபதியம்மன் கோயில்



பகுப்பு:கும்பகோணத்திலுள்ள அம்மன் கோயில்கள்
பகுப்பு:சாக்தம்
சாஸ்திரி சிஸ்டர்ஸ்

**சாஸ்திரி சிஸ்டர்ஸ்** என்பது ஒரு இந்தி மொழி தொலைகாட்சித் தொடர் ஆகும். இந்த தொடர் ஜூலை 21ஆம் திகதி முதல் திங்கள் முதல் சனி வரை இரவு 7 மணிக்கு கலர்ஸ் தொலைக்காட்சியில் ஒளிபரப்பாகி, ஆகத்து 8, 2015 அன்று 329 அத்தியாங்களுடன் நிறைவு பெற்றது. இந்த தொடர் நான்கு சகோதரிகளை பற்றிய கதையாகும். 

இந்த தொடர் தமிழ் மொழியில் காஞ்சனா என்ற பெயரில் மொழி மற்றம் செய்யப்பட்டு ராஜ் தொலைக்காட்சியில் ஆகத்து 31, 2015 முதல் அக்டோபர் 8, 2016 வரை  திகதி முதல் திங்கள் முதல் சனி வரை இரவு 8:30 மணிக்கு ஒளிபரப்பானது.

## மேற்கோள்கள்

## வெளி இணைப்புகள்
* ராஜ் தொலைக்காட்சி வலையகம்  

பகுப்பு:கலர்ஸ் தொலைக்காட்சி நிகழ்ச்சிகள்‎
பகுப்பு:ராஜ் தொலைக்காட்சி நிகழ்ச்சிகள்‎
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2014 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2015 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
ஹரீஷ் கல்யாண்

**ஹரீஷ் கல்யாண்** (பிறப்பு: 29 ஜூன், 1990) ஒரு தமிழ்த் திரைப்பட நடிகர் ஆவார். இவர் சிந்து சமவெளி, அரிது அரிது, சட்டப்படி குற்றம், சந்தமாமா, பொறியாளன் போன்ற திரைப்படங்களில் நடித்துள்ளார்.

## வெளி இணைப்புகள்
*Official website 

## மேற்கோள்கள்

பகுப்பு:1990 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
குங்கும் பாக்யா

**கும்கும் பாக்யா (மொழிபெயர்ப்பு, "கும்குமம் என் விதி.")** என்பது இந்தி மொழித் சோப் ஓபரா தொலைகாட்சித் தொடர் ஆகும். இந்தத் தொடர் திங்கள் முதல் வெள்ளி வரை இரவு 9 மணிக்கு ஜீ தொலைக்காட்சியில் ஒளிபரப்பாகின்றது. இந்த தொடரில் கதாநாயகியாக ஸ்ரிதி ஜா மற்றும் கதாநாயகனாக ஷபீர் அலுவாலியா , துணை கதாநாயகியாக முஃதா சாப்பிடேக்கர் மற்றும் துணை கதாநாயகனாக கிருஷ்ணா கவுல், எதிர்மறை வேடத்தில் பூஜா ஆகியோர் நடிக்கின்றனர்.
இந்தத் தொடர் சென்ஸ் அண்ட் சென்சிபிலிடி என்ற நாவலை அடிப்படையாக வைத்து முஸம்மில் தேசாய் மற்றும் சரத் ​​யாதவ் இயக்க, பாலாஜி டெலிபிலிம்ஸ் ஏக்தா கபூர் தயாரித்துள்ளார். 

இந்த தொடர் தமிழ் மொழியில் இனிய இரு மலர்கள் என்ற பெயரில் மொழிமாற்றம் செய்யப்பட்டு திங்கள் முதல் வெள்ளி வரை இரவு 11:00 மணிக்கு ஜீ தமிழ் தொலைக்காட்சியில் ஒளிபரப்பாகின்றது. இந்தி மொழியில் இது மூன்றாவது பெரிய சோப் ஓபரா.

## விருதுகள்

### ஜீ ரிஷ்தே விருதுகள்

### இந்தியன் டெலிவிஷன் அகடமி விருதுகள்

### இந்தியன் டெல்லி விருதுகள்

### பிக் ஸ்டார் என்டர்டெயின்மெண்ட் விருதுகள்

## இவற்றை பார்க்க
* இனிய இரு மலர்கள்

## வெளி இணைப்புகள்
*

பகுப்பு:ஜீ தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2014 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
லிவ் அண்ட் மேடி

**லிவ் அண்ட் மேடி** (ஆங்கிலம்: *Liv and Maddie*) ஒரு அமெரிக்க நாட்டுத் தொலைக்காட்சி தொடர் ஆகும். இந்தத் தொடரை ஆன்டி பிக்மன் இயக்கியுள்ளார். இந்த தொடரில் டாவே கமேரோன், ஜோயி பிராக், டென்சிங் நோர்கே ட்றைனோர், காளி ரோக்கா, பெஞ்சமின் கிங் உள்ளிட்ட பலர் நடித்துள்ளனர்.

## பருவங்கள்

 

## மேற்கோள்கள்

## வெளி இணைப்புகள்
* 
* 
* 

பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
எல்மினா கோட்டை

**எல்மினா கோட்டை** என்பது, முன்னர் *கோல்ட் கோஸ்ட்* என்று அழைக்கப்பட்ட இன்றைய கானாவின் எல்மினாவில் போர்த்துக்கேயரால் அமைக்கப்பட்டது. *சாவோ ஜோர்ஜ் டா மினா* (São Jorge da Mina) என்னும் பெயர் கொண்ட இக்கோட்டை 1482ம் ஆண்டில் கட்டப்பட்டது. கினியாக் குடாப் பகுதியில் அமைக்கப்பட்ட முதல் வணிக மையம் இதுவே. எனவே, சகாராவுக்குக் கீழே எஞ்சியுள்ள மிகப் பழைய ஐரோப்பியரின் கட்டிடம் என்ற பெயரையும் இது பெறுகிறது. முதலில் ஒரு வணிக மையமாகத் தொடங்கிய இது, பின்னர் அத்திலாந்திக் அடிமை வணிகப் பாதையில் ஒரு முக்கியமான தங்கும் இடமாகப் பயன்பட்டது. 1637ம் ஆண்டில் இக்கோட்டையைப் போர்த்துக்கேயரிடம் இருந்து கைப்பற்றிய ஒல்லாந்தர், 1642ல் முழு கோல்ட் கோஸ்ட்டையும் கைப்பற்றினர். ஒல்லாந்தரின் கீழ் அடிமை வணிகம் 1814ம் ஆண்டுவரை தொடர்ந்து இடம் பெற்றது. 1872ல் ஒல்லாந்தரின் கீழிருந்த கோட் கோஸ்ட் முழுவதும் பிரித்தானியப் பேரரசின் கைக்கு மாறியது.

## மேற்கோள்கள்

பகுப்பு: கோட்டைகள்
மாரஞ்ஞோ

**மாரஞ்ஞோ** (*Maranhão*, போர்த்துக்கேய ஒலிப்பு: [mɐɾɐˈɲɐ̃w]) என்பது பிரேசிலின் வடகிழக்கு மாநிலங்களுள் ஒன்று. இம்மாநிலத்துக்கு வடக்கில் அத்திலாந்திக் பெருங்கடலும், மற்ற எல்லைகளில் பியவி, டொக்காட்டின்சு, பாரா ஆகிய மாநிலங்களும் உள்ளன. வடகிழக்கு பிரேசில் வட்டார வழக்குக்கு உள்ளேயே இம்மாநில மக்களுக்குத் தனித்துவமான ஒலிப்பு முறை உண்டு. கொன்சால்வசு டயசு எழுதிய *பாம் மரங்களின் நிலம்* (The Land of the Palm Trees), அலூசியோ அசவேடோ எழுதிய *காசா டி பென்சாவோ* ஆகிய நூல்களில் மாரஞ்ஞோ பற்றிய விபரிப்புக்கள் காணப்படுகின்றன.

சூழல் பாதுகாப்புத் தொடர்பில் இம்மாநிலத்தின் லென்கோயிசு மணல்மேடுகள் முக்கியமானவை. யுனெஸ்கோ பாரம்பரியக் களமாக தேர்வு செய்யப்பட்டுள்ள மாநிலத் தலைநகரமான சாவ் லூயிசும் (São Luís) ஆர்வத்துக்குரியது.

## குறிப்புகள்
 

பகுப்பு:பிரேசிலின் மாநிலங்கள்
அறந்தாங்கி வீரமாகாளியம்மன் கோயில்

**வீரமாகாளியம்மன் கோயில்** புதுக்கோட்டை மாவட்டம் அறந்தாங்கி வட்டத்தில் அமைந்துள்ள காளியம்மன் கோயிலாகும்.

## அமைவிடம்
புதுக்கோட்டையிலிருந்து 40 கி.மீ. தொலைவில், காரைக்குடி-மயிலாடுதுறை ரயில் தடத்தில் காரைக்குடியிலிருந்து 45 கி.மீ. தொலைவில் உள்ளது. தமிழ்நாட்டிலுள்ள  குறிப்பிடத்தக்க காளியம்மன் கோயில்களில் இந்த வீரமாகாளியம்மன் கோயிலும் ஒன்றாகும்.

## அமைப்பு
கோயிலின் முன் விநாயகர், கருப்பர் சன்னதிகள் உள்ளன. வசந்த மண்டபம், மகா மண்டபம் ஆகியவற்றைக் கொண்டுள்ளது. மூலவர் சன்னதியில் அம்மன் அமர்ந்த கோலத்தில் உள்ளார். சூலம், பத்மம், உடுக்கை, மழு, பாசம், கேடயம், கபாலம் ஆகியவற்றைக் கொண்டுள்ளார்.

## இறைவி
இங்குள்ள இறைவி வீரமாகாளியம்மன் ஆவார். ஒரு காலத்தில் காரைக்குடிக்கு அருகில் உள்ள சூரக்குடி என்னுமிடத்தில் இந்த அம்மன் மக்களால் வழிபட்டதாகவும், பின்னர் அறந்தாங்கியிலிருந்து 2 கி.மீ. தொலைவிலுள்ள இவ்விடத்திற்கு வந்ததாகவும் கூறுவர். வனவாசத்தின்போது பஞ்சபாண்டவர்கள், வீரவனம் என்றழைக்கப்பட்ட அறந்தாங்கிப் பகுதிக்கு வந்து அம்மனை வணங்கியதாகவும், அவர்கள் தங்க நல்ல இடத்தை அம்மன் காட்டியதாகவும் கூறுவர்.

## சிறப்பு
ஆடிப்பெருவிழா இக்கோயிலில் சிறப்பாக நடைபெறுகிறது. சுற்று வட்டார மக்கள் அனைவரின் பிரார்த்தனைத் தலமாக இந்த வீரமாகாளியம்மன் கோயில் விளங்குகிறது.

## திறந்திருக்கும் நேரம்
காலசந்தி (காலை 89.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.00 முதல் 8.30 வரையிலும் திறந்திருக்கும். ஆடிப்பெருந்திருவிழா இங்கு சிறப்பாகக் கொண்டாடப்படுகிறது. சித்திரை முதல் நாள், வைகாசி விசாகம், ஆனித் திருமஞ்சனம், ஆடிப்பெருக்கு, ஆவணி அவிட்டம், புரட்டாசி நவராத்திரி, ஐப்பசி தீபாவளி, கார்த்திகை தீபம், மார்கழி வைகுண்ட ஏகாதசி, தை மாதப் பிறப்பு, மாசி மகம், சிவராத்திரி உள்ளிட்ட விழாக்களும் கொண்டாடப்பெறுகின்றன.

## மேற்கோள்கள்

## வெளியிணைப்புகள்
* [அறந்தாங்கி வீரமாகாளியம்மன் கோயில் தேரோட்டம், [தினமணி], 31 சூலை 2014]

பகுப்பு:புதுக்கோட்டை மாவட்டத்திலுள்ள அம்மன் கோயில்கள்‎
மணமேல்குடி ஜெகதீஸ்வரர் கோயில்

**ஜெகதீஸ்வரர்  கோயில்** புதுக்கோட்டை மாவட்டம், மணமேல்குடி வட்டம் மணமேற்குடி எனப்படும் மணமேல்குடியில் அமைந்துள்ள சிவன் கோயிலாகும்.

## அமைவிடம்
அறந்தாங்கியிலிருந்து 30 கி.மீ. தொலைவில், கிழக்குக் கடற்கரையில் அமைந்துள்ளது. பட்டுக்கோட்டை மற்றும் அறந்தாங்கியிலிருந்து பேருந்து வசதிகள் உள்ளன.

## இறைவன், இறைவி
இங்குள்ள இறைவன் ஜெகதீஸ்வரர், இறைவி ஜெகத்ரட்சகி ஆவார். கோயிலில் மகிழம்பூ மரம், அரச மரம், வில்வ மரம் ஆகிய மரங்கள் உள்ளன. சிவனுக்கு பிரதோஷ விழா சிறப்பாக இங்கு நடைபெறுகிறது. இங்கு வழிபடும்போது திருமணத்தடை நீங்கும் என்றும், குழந்தை வரம் கிட்டும் என்றும் கூறுகின்றனர். இங்கு குலச்சிறை நாயனார், திருஞானசம்பந்தர், நின்றசீர் நெடுமாறர், மங்கையர்க்கரசியார் ஆகியோர் தனிச் சன்னதிகளில் கொடிக் கம்பத்திற்கு அருகில் உள்ளனர்.

## சிறப்பு
63 நாயன்மார்களில் ஒருவரான குலச்சிறை நாயனாரால் பூசிக்கப்பெற்ற வகையில் இத்தலம் பெருமை பெற்றதாகும்.

## திறந்திருக்கும் நேரம்
காலசந்தி (காலை 9.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.30 வரையிலும் திறந்திருக்கும்.

## மேற்கோள்கள்

## இவற்றையும் பார்க்க
* குலச்சிறை நாயனார்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
பெருங்களூர் உருமநாதர் கோயில்

**உருமநாதர்  கோயில்** என்பது தமிழ்நாடு மாநிலத்தில் புதுக்கோட்டை மாவட்டத்தின் பெருங்களூர் புறநகர்ப் பகுதியில் அமைந்துள்ளது.

## அமைவிடம்
இக்கோயில் புதுக்கோட்டை-தஞ்சாவூர் சாலையில் புதுக்கோட்டையிலிருந்து 18 கி.மீ. தொலைவில் அமைந்துள்ளது.

## இறைவன், இறைவி
இங்குள்ள இறைவன் உருமநாதர், இறைவி உருமநாச்சியம்மன்

## சிறப்பு
கிராமக் கோயிலாக இக்கோயில் உள்ளது. பெருங்களூர் கிராமத்தில் தெய்வமாக உருமநாதரை வழிபடுகின்றனர். பிரார்த்தனை நிறைவேற்றுபவர்கள் முதலில் உருமநாதரையும் பிறகு மலையாமருங்கரையும் கடைசியில் வம்சோத்தாரகரையும் வழிபடுகின்றனர்.

## மேற்கோள்கள்

## வெளி இணைப்புகள்
*பெருங்களூர் உருமநாதர் கோயில்-புகைப்படங்கள்

பகுப்பு:புதுக்கோட்டை மாவட்டத்திலுள்ள கிராமக் கோயில்கள்
ஆதுர சாலை

சோழர்களுடைய கல்வெட்டுக்களில் அவர்களுடைய ஆட்சியில் ஏற்படுத்தப்பட்ட **ஆதுர சாலை** பற்றிய குறிப்புகள் காணப்படுகின்றன.

## பொருள்
‘ஆதுலன்‘ என்ற சொல் நோயாளி, வறியோன், யாசகன் ஆகியோரைக் குறிக்கும். ஆதுர சாலைகளில் மருத்துவர்கள் இருந்தனர். அவர்கள் நோயுற்றவர்களுக்கு மருத்துவம் செய்தார்கள்.

## அறக்கொடை
மருத்துவர்களுக்கும், ஆதுர சாலைகளுக்கும் நிலமானது அறக்கொடையாகத்தரப்பட்டது. ‘மருத்துவக்குடி‘, ‘மருத்துவப்பேறு‘, ‘வைத்திய பாகம்‘ ‘மருத்துவப்பாடி‘, ‘விஷஹர போகம்‘ என்பன கல்வெட்டுக்களில் வந்துள்ளன. சான்றாக, “வைத்திய பாகம்‘ ஒன்றும், நிலமும், வைத்திய போகமும்“ 
என்பதைக் கொள்ளலாம். எனவே, ஆதுர சாலைகள் நடத்துவதற்கும், ஊதியமாகவும், நிலமானது வழங்கப்பட்டதை அறியலாம்.

## உதய மார்த்தாண்ட பிரமராயன்
உதய மார்த்தாண்ட பிரமராயன் சிறப்புகளில் ஒன்றாக இவர் ஆதுர சாலையை ஏற்படுத்தியவர் என்பதாகும்.

## மேற்கோள்கள்

பகுப்பு:மருத்துவ வரலாறு
பகுப்பு:சோழர்
சரபேந்திர பூபாலக் குறவஞ்சி

**சரபேந்திர பூபாலக் குறவஞ்சி**, தஞ்சாவூரை ஆட்சி செய்த இரண்டாம் சரபோஜியைத் தலைவனாகக் கொண்டு எழுதப்பட்ட நூல் ஆகும். குறவஞ்சி என்பது பிற்காலத்தில் எழுந்த பல்வேறு வகைப்பட்ட பிரபந்தங்களில் ஒன்றாகும்.

## இயற்றியவர்
இதனை இயற்றியவர் கொட்டையூர் சிவக்கொழுந்து தேசிகர் என்னும் பெரும் புலவர் ஆவார். இவர் தஞ்சாவூரை ஆட்சி செய்த இரண்டாம் சரபோஜி மன்னரின் அரசவைப் புலவராக விளங்கியவர்.

## பாட்டுடைத்தலைவன்
சரபோஜி மன்னரைப் பாட்டுடைத்தலைவனாகக் கொண்ட இந்நூல், கற்போர் இலக்கியச் சுவை பெறும் வகையில் அமைந்துள்ளது.

## அமைப்பு
இடையிடையே விருத்தம், அகவல், வெண்பா முதலிய செய்யுட்களையும், வசனத்தையும் கொண்டு கீர்த்தன வடிவில் இந்நூல் அமைந்துள்ளது. எளிய நடையில் அமைந்த இந்நாடகம் தஞ்சைப் பெரிய கோயிலில் நடைபெற்ற திருவிழாக் காலங்களில் ஆடப்பெற்று வந்ததால், இஃது ”அஷ்டக்கொடிக் குறவஞ்சி” என்றும் அழைக்கப்படுகிறது.

நூலின் முதற் பகுதியில் சிறப்புப் பாயிரம், காப்புச் செய்யுள், கட்டியக்காரன் வருகை, கணபதி வருகை ஆகியன இடம்பெறுகின்றன.

பின்னர், பாட்டுடைத் தலைவராகிய சரபேந்திரர் உலா வருகின்றார். அவ்வுலாவைப் பந்து விளையாடிக் கொண்டிருந்த மதனவல்லி என்ற பெண் பார்க்கிறாள். தலைவர் மேல் காதல் கொள்கிறாள். உலா மதனவல்லியைக் கடந்து செல்கின்றது. மதனவல்லி காதல் துன்பத்தால் வருந்துகின்றாள். தன் காதலைத் தெரிவித்துத் தலைவனிடம் தோழியைத் தூது அனுப்புகின்றாள். அப்போது குறத்தி வருகின்றாள். குறத்தியை அழைத்துத் தலைவி குறி கேட்கின்றாள். அப்போது குறத்தியைத் தேடி அவள் கணவன் ஆகிய சிங்கன் என்பவன் வருகின்றான். அவன் குறத்தியைக் காணாது வருந்துகின்றான். இறுதியில் குறத்தியைத் தேடிக் கண்டுபிடிக்கின்றான். மகிழ்ச்சி அடைகின்றான். இறுதியில் மங்களம் என்ற பகுதி இடம்பெறுகின்றது.

## சிறப்பு
குறவஞ்சி இலக்கியங்களுள் குற்றாலக் குறவஞ்சிக்கு அடுத்தபடியாகக் கருதப்படுகிறது சரபேந்திர பூபாலக் குறவஞ்சி ஆகும். இது நாடகத் தமிழ் வகையைச் சேர்ந்தது என்பதால், அவ்வச்சாதியார், இடம் முதலியவற்றிற்கு ஏற்பப் பேசும் முறையில் சில சொற்களும், சொற்றொடர்களும் மரூஉ மொழிகளாகவும், கொச்சை மொழிகளாகவும், காணப்படுகின்றன. வதைக்குது, உதைக்குது, இருக்குது, பதறுதடி, கட்டலையோ, குத்தலையோ, வருகுது, நாலுகால், நாப்புக்காட்டி, பெருகுது, கேளடையே, தேடலை என்பன அவற்றுள் சிலவாகும்.

## மேற்கோள்கள்

பகுப்பு:குறவஞ்சிகள்
பகுப்பு:சரசுவதி மகால் நூலக வெளியீடுகள்
பேங் பேங்!

**பேங் பேங்** () 2014ஆம் ஆண்டு திரைக்கு வந்த இந்திய நாட்டு ஹிந்தி அதிரடித் திரைப்படம் ஆகும். இந்தத் திரைப்படத்தை சித்தார்த் ஆனந்த் இயக்கியுள்ளார். கிருத்திக் ரோஷன், கத்ரீனா கைஃப், டேனி டென்சோங்பா, 
ஜாவேத் ஜாப்ரி, ஜிம்மி ஷெர்கில், பவன் மல்ஹோத்ரா உள்ளிட்ட பலர் நடித்துள்ளனர். இந்தத் திரைப்படத்தை பாக்ஸ் ஸ்டார் ஸ்டுடியோஸ் தயாரித்து மற்றும் வினியோகம் செய்கின்றது.

இது ஹாலிவுட் திரைப்படமான நைட் அண்ட் டே (Knight and Day) என்ற திரைப்படத்தின் மறுதயாரிப்பாகும். இந்தத் திரைப்படம் 2 அக்டோபர், 2014ஆம் ஆண்டு இந்தியாவில் தமிழ், ஹிந்தி மற்றும் தெலுங்கு மொழிகளில் வெளியாகியது.

## மேற்கோள்கள்

## வெளி இணைப்புகள்
* 

பகுப்பு:2014 இந்தித் திரைப்படங்கள்
பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இந்திய இந்தித் திரைப்படங்கள்
கூட்டு நிதிநல்கை

**கூட்டு நிதிநல்கை** அல்லது **திரள்நிதி திரட்டல்** (*crowdfunding*) என்பது பலர் ஒன்றாக ஒரு குறிப்பிட்ட நோக்கத்துக்காக நிதிப் பங்களிப்புச் செய்து நிதியளிப்பது ஆகும்.  பரந்துபட்ட பலர் இணையம் ஊடாக ஒருங்கிணைந்து நிதிநல்கை செய்வதை இது சிறப்பாகக் குறிக்கிறது. தன்னார்வத் திட்டங்கள், வணிகங்கள், கலைப்படைப்புக்கள், ஆபத்துதவிகள் போன்ற பல்வேறு செயற்பாடுகள் கூட்டு நிதிநல்கை மூலம் நிதியளிக்கப்படுகின்றன.

## வரலாறு
WordSpy.com எனும் தளத்தின் படி, ஆங்கிலத்தில் crowdfunding என்பதை முதன் முதலாக, மைக்கேல் சுலைவன் என்பவரின் முன்னெடுப்பான **ஃபண்டவ்லாக்** ஆகத்து 2006 இல் பயன்படுத்தப்பட்டுள்ளது.

## வகைகள்
# பங்கு சார்ந்த கூட்டு முதலீடு/நிதி திரட்டல்
# பரிசு சார்ந்த கூட்டு முதலீடு/நிதி திரட்டல்

## மக்களின் பங்களிப்பு
## இந்தியாவில் கூட்டுப்பங்கு முதலீடு
கன்னட திரைப்படமான லூசியா கூட்டுப்பங்கு முதலீட்டில் எடுக்கப்பட்டது.

## இவற்றையும் பார்க்க
* கூட்டவழி மூலம் பெறுதல்
* கோஃபண்ட்மீ

## மேற்கோள்கள்

## வெளி இணைப்புகள்
* கூட்டு நிதிநல்கை

பகுப்பு:இணையம்
பகுப்பு:நிதிச் சேவைகள்
பகுப்பு:தொழில் முனைவு
கார்ல் அர்பன்

**கார்ல் அர்பன்** (*Karl Urban*) (பிறப்பு: 7 ஜூன் 1972) ஒரு நியூசிலாந்து நாட்டு நடிகர் ஆவார். இவர் த லார்டு ஆப் த ரிங்ஸ்: த ரிடர்ன் ஆப் த கிங், தூம், ஸ்டார் ட்ரெக், ட்ரேட், ரிட்டிக் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.

## வெளி இணைப்புகள்

* 
* 
* 
*Karl Urban Interview at www.sci-fi-online.com

பகுப்பு:1972 பிறப்புகள்
பகுப்பு:அமெரிக்கத் திரைப்பட நடிகர்கள்
பகுப்பு:வாழும் மக்கள்
பகுப்பு:குரல் நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:நியூசிலாந்து நடிகர்கள்
பவுல் பெட்டனி

**பவுல் பெட்டனி** (*Paul Bettany*, பிறப்பு: 27 மே 1971) ஒரு இங்கிலாந் நாட்டு நடிகர் ஆவார். இவர் லேகியன், ப்ளூட், டிரான்சன்டன்ஸ் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் அயன் மேன் 1 (2008), அயன் மேன் 2 (2010), தி அவேஞ்சர்ஸ் (2012), அயன் மேன் 3 (2013), அவெஞ்சர்ஸ்: ஏஜ் ஆஃப் அல்ட்ரான் (2015) , கேப்டன் அமெரிக்கா: சிவில் வார் (2016) , அவென்ஜ்ர்ஸ் : இன்பினிட்டி வார் (2018) போன்ற திரைப்படங்களில் மாவல் திரைப் பிரபஞ்சம் கதாபாத்திரமான விஷன் என்ற சூப்பர் ஹீரோ கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்

*

பகுப்பு:1971 பிறப்புகள்
பகுப்பு:அமெரிக்கத் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்கக் குரல் நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
லில்லி காலின்ஸ்

**லில்லி காலின்ஸ்** () (பிறப்பு: 18 மார்ச் 1989) ஒரு இங்கிலாந்து நாட்டு நடிகை ஆவார். இவர் மிரர் மிரர், த மோர்டல் இன்ஸ்ட்ரூமென்ட்ஸ்: சிட்டி ஆஃப் போன்ஸ் போன்ற திரைப்படங்களில் நடித்துள்ளார்.

## வெளி இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:விளம்பர நடிகைகள்
பகுப்பு:ஆங்கிலேய நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
ஜோசப் ஹென்றி

**ஜோசஃப் ஹென்றி**  (*Joseph Henry*, திசம்பர் 17, 1797&nbsp;– மே 13, 1878) இசுமித்சோனியன் கழகத்தின் முதல் செயலாளராகவும் இந்நிறுவனத்திற்கு முன்னோடியாக இருந்த *அறிவியல் ஊக்குவிற்பிற்கான தேசியக் கழகத்தின்* நிறுவன உறுப்பினராகவும்   பணியாற்றிய அமெரிக்க அறிவியலாளர் ஆவார். தமது வாழ்நாளில் மிகவும் மதிக்கப்பட்டவராக விளங்கினார். மின்காந்தங்களை உருவாக்குகையில்  மின்காந்தவியல் நிகழ்வான தன்-தூண்டத்தை கண்டறிந்தார். தவிரவும் மைக்கேல் பரடே(1791-1867) கண்டறிந்த  பரிமாற்றத் தூண்டலை தானும் தன்னிச்சையாக கண்டறிந்தவர்; இருப்பினும் பரடேதான் தனது ஆய்வை முதலில் வெளியிட்டவர். ஹென்றி மின்காந்தத்தை நடைமுறைக்கேற்ற கருவியாக உருவாக்கினார். மின்சார வாயிற்மணிக்கு (குறிப்பாக மின் கம்பி வழியாக சற்றுத்தொலைவில் இருக்கும் மணியை ஒலிக்கச் செய்தல்,1831) முன்னோடியானதொரு கருவியை உருவாக்கினார். மின்சார உணாத்தியின் முன்னோடியையும் (1835) வடிவமைத்தார். தூண்டத்திற்கான அனைத்துலக அலகான  என்றி இவர் பெயரிலேயே வழங்கப்படுகிறது. இவர் உருவாக்கிய  மின்காந்த உணாத்திகளே சாமுவேல் மோர்சும், (1791-1872) சேர் சார்லசு வீட்சுடோனும் (1802-1875) தனித்தனியே கண்டறிந்த நடைமுறை  மின்சாரத் தந்திக்கு அடித்தளமாயிற்று.

## மேற்சான்றுகள்

## வெளி இணைப்புகள்

* The Joseph Henry Papers Project 
* Finding Aid to the Joseph Henry Collection
* Biographical details — *Proceedings of the National Academy of Sciences* (1967), 58(1), pages 1–10.
* Dedication ceremony for the Henry statue (1883)
* Published physics papers  — *On the Production of Currents and Sparks of Electricity from Magnetism* and *On Electro-Dynamic Induction (extract)*
* Joseph Henry Collection, Smithsonian Institution
*National Academy of Sciences Biographical Memoir

பகுப்பு:அமெரிக்க இயற்பியலாளர்கள்
பகுப்பு:1797 பிறப்புகள்
பகுப்பு:1878 இறப்புகள்
ஆலிவர் ஹெவிசைடு

**ஆலிவர் ஹெவிசைடு** (*Oliver Heaviside*,FRS) (; 18 மே 1850 – 3 பெப்ரவரி 1925) தானே படித்தறிந்த ஆங்கில  மின்பொறியாளர், கணிதவியலாளர், மற்றும் இயற்பியலாளர் ஆவார். இவர்  மின்சுற்றுக்களை ஆய்வதற்கு சிக்கலெண்களை பயன்படுத்தியவரும், வகையீட்டுச் சமன்பாடுகளை தீர்க்க கணித நெறிமுறைகளைக்  (இவை பின்னாள் இலப்பிளாசு மாற்றுக்களுக்கு இணையானவை) கண்டறிந்தவரும், மாக்சுவெல்லின் களச் சமன்பாடுகளை  மின்சாரம், காந்தவியல் விசைகளையும் ஆற்றல் பாயத்தையும் கொண்டு சீரமைத்தவரும் தன்னிச்சையாக திசையன் பகுப்பாய்வை வடிவமைத்தவர்களில் ஒருவரும் ஆவார். தனது வாழ்நாளின் பெரும்பகுதியும் அறிவியல் சமூகத்துடன் ஒப்பாது இருந்தபோதும் அறிவியல் மற்றும் கணிதத்தின் அணுகுமுறையில் பெரும் மாற்றத்தை உண்டாக்கியவர்.அயனி மண்டலத்தின் ஒருபகுதி இவரது பெயரையும் தாங்கியவண்ணம் எவிசைடு-கென்னலி அடுக்கு எனப் பெயரிடப்பட்டுள்ளது.  இவரது குணப்போக்கு மிகவும்  கிறுக்குத்தனமாக இருந்தது. 
## வாழ்க்கைச் சுருக்கம்
எவிசைடு இலண்டனிலுள்ள கேம்டென் டவுனில் பிறந்தவர். இவரின் தந்தை திறன்மிக்க மரச் செதுக்குநர்.  இவரது அம்மான்  சார்லசு வீட்சுடோன்  (1802-1875)  தந்தியை கண்டுபிடித்தவர்களில் ஒருவர்.  சிறுவயதில் செங்காய்ச்சலால் பாதிக்கப்பட்டதால் எவிசைடுக்கு, குறிப்பாக பிந்தைய நாட்களில், கேள்விக் குறைபாடு இருந்தது.  எவிசைடு கேம்டென் அவுசு பள்ளியில் 16 அகவை வரை படித்தார். பின்னர் 18 வரை வீட்டிலேயே தமது கல்வியைத் தொடர்ந்தார். தந்திச் செயலராக வேலை கிடைத்து சில காலம்  டென்மார்க்கில் பணிபுரிந்தார். 1871இல் இங்கிலாந்திற்கும் டென்மார்கிற்கும் இடையேயான தந்தி வடத்தில் இருந்த  குறைபாட்டைக் கண்டறிந்தார். 1873இல் மக்சுவெல்லின்  *மின்சாரம்,காந்தவியல் குறித்த  ஆய்வுக் கட்டுரை* என்ற நூலின் முதற்பதிப்பை வாங்கினார். இந்த நூல் எவிசைடுக்கு மிகுந்த பாதிப்பை ஏற்படுத்தியது; இதனடிப்படையில் பல கணித கருத்துருக்களை உருவாக்கினார். இச்சமயம் அவர் நியூ காசிலில் வாழ்ந்து வந்தார். 1875இல் இலண்டன் திரும்பிய எவிசைடு தமது பல கண்டுபிடிப்புகளை நூலாக எழுதினார். ஆனால் இவரது படைப்புக்களை   எவரும் அச்சிட முன்வரவில்லை; இவரது ஆக்கங்கள் புரிந்துகொள்ளக் கடினமாக இருந்தன.  மாறுதிசை மின்னோட்டம் பயன்பாட்டிற்கு வருவதற்கு 15 ஆண்டுகள் முன்னமேயே அதனைப் பகுப்பாய்வு செய்துள்ளார்.

தமது பெற்றோருடன் பைங்டன் சென்ற எவிசைடு அவர்களது மறைவிற்குப் பிறகு நியூடன் அப்பாட்டிலும் பின்னர் டோர்கேயில் 1908இல் தம் மரணம் வரையும் வாழ்ந்திருந்தார்.  கடைசிவரை இவர் திருமணம் புரியாதிருந்தார்.

## மேற்சான்றுகள்

பகுப்பு:பிரித்தானிய இயற்பியலாளர்கள்
பகுப்பு:பிரித்தானிய கணிதவியலாளர்கள்
பகுப்பு:பிரித்தானிய பொறியாளர்கள்
பகுப்பு:1850 பிறப்புகள்
பகுப்பு:1925 இறப்புகள்
பகுப்பு:ஆங்கிலேய இயற்பியலாளர்கள்
புன்னாடு

சங்க இலக்கியங்கள் கூறும் **புன்னாடு** கபினி ஆற்றங்கரையின் தெற்கிலும் (எருமை நன்னாட்டிற்கு தெற்கிலும்), கொள்ளேகளம் பகுதிக்கு மேற்கிலும், கொடகு மலைகளுக்கு தென்கிழக்கிலும் அமைந்திருந்தது. சங்ககாலத்திலிருந்து கி.பி 5 ஆம் நூற்றாண்டு வரை புன்னாடு கொங்கின் ஒரு பகுதியாக இருந்துவந்தது. பின்னர் புன்னாட்டு அரசனுக்கு ஆண் வாரிசு இல்லாமல், இளவரசியை கங்க மன்னனுக்கு மணமுடித்து கொடுத்ததோடு , புன்னாடு கங்கவாடியொடு இணைக்கப்பட்டு  புன்னாட்டின் வரலாறு முடிவடைந்தது. பின்னர் 16ஆம் நூற்றாண்டில் உம்மத்தூர் உடையார்கள் சத்தியமங்கலம், பவானி, ஈரோட்டை ஆண்டபோது , தெற்காணாம்பி / தெற்காணாம்பை நாடு  என்ற புன்னாட்டின் பெரும்பகுதி , மீண்டும் கொங்கதேசத்தொடு இணைக்கப்பட்டு , அதன்பின் மீண்டும் பிரிக்கப்பட்டது.

## சங்ககாலப் போர்
சங்ககாலத்தில் நன்னன் என்பவன் இப்புன்னாட்டின் மீது போர் தொடுத்தான். தேர்ப்படையுடன் வந்த பொலம்பூண் நன்னன் இதனைத் தனதாக்கிக்கொண்டான். நன்னனின் படைத்தலைவன் மிஞிலி. இவன் ‘இகல் அடு கற்பு’க் கலையில் வல்லவன். புன்னாட்டு அரசனை “அஞ்சவேண்டாம்” என்று கூறிக்கொண்டு ஆய் எயினன் என்பவன் மிஞிலியைத் தாக்கினான். ஆனால் ஆய் எயினன் போரில் மாண்டான்.

## மேற்கோள்கள்

பகுப்பு:சங்க காலப் புவியியல்
தீநுண்ம எதிர்ப்பி

**தீநுண்ம எதிர்ப்பிகள்** (அ) **இன்டெர்ஃபெரான்கள்** (interferons; IFNs) என்பவை தீ நுண்மங்கள், பாக்டீரியா, ஒட்டுண்ணிகள் அல்லது கட்டி (உயிரியல்) உயிரணுக்கள் போன்ற நோய்க்காரணிகளுக்கெதிராக ஓம்புயிரினால் உருவாக்கப்பட்டு வெளியிடப்படும் புரதங்களாகும். எடுத்துக்காட்டாக, தீநுண்மம் தாக்கப்பட்ட உயிரணு இன்டெர்ஃபெரான்களை வெளியிட்டு அருகிலுள்ள உயிரணுக்களைத் தூண்டி தீநுண்மத்திற்கெதிரானப் பாதுகாப்புகளை அதிகரிக்கச் செய்கிறது. இன்டெர்ஃபெரான்கள் நோய்க்காரணிகளை அழிக்க, நோய் எதிர்ப்பாற்றல் முறைமையின் பாதுகாப்புச் செயற்பாடுகளைத் தூண்டும், உயிரணுக்களுக்கிடையேயானத் தொடர்பாடல்களுக்காக பயன்படுத்தப்படும் மூலக்கூறுகளான சைட்டோக்கைன்கள் எனப்படும் கிளைக்கோப்புரதப் பிரிவைச் சார்ந்தவையாகும்.

## மேற்கோள்கள்

பகுப்பு:உயிர்வேதியியல்
பகுப்பு:நோய் எதிர்ப்பு முறைமைகள்
பகுப்பு:சைட்டோக்கைன்கள்
தமிழ் வரலாறு (நூல்)

**தமிழ் வரலாறு** என்பது, தமிழ் மொழியின் வரலாறு குறித்து எழுதப்பட்ட நூல் ஆகும். ஞா. தேவநேயப் பாவாணர் எழுதிய இந்நூல் 1967ம் ஆண்டு வெளிவந்தது. தமிழ் மொழி மீது பற்றுக்கொண்டவரும் நீண்ட காலம் தமிழ் ஆய்வுகளில் ஈடுபட்டவருமான நூலாசிரியர், அம்மொழியின் மேன்மை குறித்து இந்நூலில் விளக்குகிறார். தமிழ் இலக்கியத்தின் வரலாறும், தமிழ் பற்றிய பொதுவான செய்திகளுமே தமிழின் வரலாறாகச் சொல்லப்பட்ட ஒரு காலத்தில், தமிழின் வரலாற்றை மொழியியல் அடிப்படையில் ஆராய்ந்து எழுதிய முதல் நூல் இதுவாகும். 

## நோக்கம்
தொன்மை வாய்ந்த தமிழ் மொழியின் பெருமையை மறந்து பிற்காலத்தில் சமசுக்கிருத மொழிக்கு முதன்மை கொடுத்துத் தமிழரே தம்மைத் தாழ்த்திக் கொண்டதாக நூலாசிரியர் கருதுகிறார். இந்தியா விடுதலை பெற்ற பின்னர், ஆரிய மொழிகளுக்கு உயர்வு கற்பித்துத் தமிழுக்கு எதிரான கருத்துக்கள் தொடர்ந்து பரப்பப்பட்டு வருவதாகவும், தமிழைக் காக்கவேண்டிய பல்கலைக்கழகத் தமிழ்ப் பேராசிரியர்கள் பலரும்கூட அதை மறந்து செயற்படுவதாகவும் குறைகூறும் அவர், இந்நிலையில் தமிழின் உண்மையான வரலாறு வெளிவருவது இன்றியமையாதது என்று எண்ணினார். 

ஆங்கிலம் கற்ற தமிழ் அறிஞரும், பெரும்பாலான அரசியல் கட்சிகளும் தாய்மொழி உணர்ச்சி இல்லாது இருப்பதைச் சுட்டிக்காட்டிய நூலாசிரியர், தமிழ்ப் பண்பாட்டைத் தாங்கி நிற்க வேண்டிய உயர்நிலைப் பள்ளித் தமிழ் ஆசிரியர்களுக்கும், புதிய தலைமுறை மாணவர்களுக்கும், பட்டம் பெற்ற பல்கலைக்கழக ஆராய்ச்சி இளைஞர்களுக்கும் இந்நூல் பயன்படவேண்டும் என விரும்புகிறார்.

## குறிப்புகள்

*தமிழ் வரலாறு

பகுப்பு:தமிழ்மொழி வரலாற்றியல் தமிழ் நூல்கள்
தும்பைமாலை (பாட்டியல்)

**தும்பை மாலை** என்பது தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் இலக்கண நூல்கள் காட்டும் பாட்டியல் வகைகளுள் ஒன்று ஆகும். தும்பைப் பூமாலையைச் சூடிக்கொண்டு பகைவரோடு போர் செய்வதைக் கூறுவது தும்பைமாலையாகும் எனப் பாட்டியல் நூல்கள் இலக்கணம் வகுத்துள்ளன.

பகைவர்கள் தன் ஊருக்கு வந்து துன்புறுத்தினார்கள் என்பதற்காக அரசன் தன் படையுடன் பகைவன் ஊருக்கே சென்று அவன் கோட்டையை முற்றுகையிடுதல் தும்பை மாலை என்னும் இலக்கியமாகும்.  

## இவற்றையும் காண்க
* சிற்றிலக்கிய வகை
* தமிழில் சிற்றிலக்கியங்கள்
* பாட்டியல்

## உசாத்துணைகள்
* சுந்தரமூர்த்தி, கு. (பதிப்பாசிரியர்), முத்துவீரியம்

## கருவி நூல்கள்
*பிரபந்த தீபம்
*பிரபந்த தீபிகை
*பிரபந்த மரபியல்
*பிரபந்தத் திரட்டு

## அடிக்குறிப்பு

பகுப்பு:சிற்றிலக்கிய வகைகள்
வேதியீர்ப்பு

**வேதியியல் துலங்கல்** (Chemotaxis) என்பது ஒரு உயிரினம் வேதிப்பொருள் ஒன்றின் தூண்டலுக்கேற்ப நகர்வதைக் (இடம்பெயர்தலை) குறிக்கின்றது. உடல் உயிரணுக்கள், பாக்டீரியா, பிற ஒரு செல் உயிரி (அ) பல செல் உயிரிகள் சுற்றுச்சூழலிலுள்ள சில வேதிப்பொருள்களுக்கேற்பத் தங்களின் அசைவுகளை மேற்கொள்கின்றன. உணவைக் கண்டறிவதற்காக குளுக்கோசு போன்ற உணவுப்பொருள்கள்/மூலக்கூறுகள் அடர்த்தியாக உள்ள இடத்தை நோக்கி நீந்துவதும், ஃபீனால் போன்ற நஞ்சுகள் இருக்குமிடத்தைவிட்டு தப்பிச் செல்வதற்கும் பாக்டீரியாக்களுக்கு வேதியீர்ப்பு இன்றியமையாததாகிறது. ஆரம்ப வளர்ச்சி காலகட்டங்களில் பலசெல் உயிரினங்களுக்கு வேதியீர்ப்பு அத்தியாவசமாகிறது. உதாரணமாக, கருக்கட்டலின்போது சினை முட்டையை நோக்கி விந்து செல்லுதல்; பின்வரும் வளர்ச்சி நிலைகள், இயல்பானத் தொழிற்பாடுகளில் நரம்பணுக்கள் அல்லது வெள்ளையணுக்களின் இடம்பெயர்வு ஆகியவற்றைக் கூறலாம். விலங்குகளில் புற்றுநோய் உடலில் பரவும்போது இத்தகு வேதியீர்ப்புச் செயற்பாடுகள் நிலைகுலையச் செய்யப்படுவது கண்டறியப்பட்டுள்ளது.

## மேற்கோள்கள்


பகுப்பு:உயிரியல் துறைச்சொற்கள்
பகுப்பு:மருத்துவம்
பகுப்பு:அழற்சி
அறப்பளீசுர சதகம்

**அறப்பளீசுர சதகம்**, 96 வகை சிற்றிலக்கியங்களில் ஒன்றான சதகம் வகையைச் சார்ந்தது. பொதுவாகச் சதகம் என்பது 100 பாடல்களைக் கொண்டதாகும்.

## இயற்றியவர்
இதனை இயற்றியவர் அம்பலவாணக் கவிராயர் என்பவர் ஆவார். இவர் சீர்காழி அருணாசலக் கவிராயரின் மகனாவார். இது தவிர இந்நூலாசிரியர் குறித்த செய்திகள் ஏதும் அறிய இயலவில்லை. 

## கொல்லிமலை இறைவன்
அறப்பளீச்சுர சதகம், கொல்லி மலையில் அமைந்துள்ள அறப்பள்ளி ஈசுவரன் மேல் பாடப்பெற்றதாகும்.  இந்நூல் எழுந்த காலம் 18ஆம் நூற்றாண்டு ஆகும். 

## அமைப்பு
இந்நூல் 100 பாடல்களைக் கொண்ட சிறந்த ஒரு நீதி இலக்கியமாகும். 

## சிறப்பு
ஒரு நல்ல ஆசிரியர் எப்படி இருக்கவேண்டும். சிறந்த மாணவன் எப்படித் திகழவேண்டும். ஒரு நல்ல நகரம் எவ்வாறு அமைதல் வேண்டும். நல்ல அரசும், அதற்கு ஆலோசனை வழங்குபவர்களும் எவ்வாறு இருக்கவேண்டும். உடன் பிறப்பு என்பவர் எப்படி தியாக உள்ளத்தோடு திகழ வேண்டும். பொருள் சேர்க்கும் வழிமுறையானது எப்படி நல்வழியில் அமைய வேண்டும். நல்லோர்களின் இயல்பினையும், வாழ்க்கை நிலையாமையையும், வறுமையின் கொடுமை, நல்வினை, தீவினை செய்தோர் குறித்தும், ஒரு சிறந்த மருத்துவன் எவ்வாறு இருக்கவேண்டும் என்பது குறித்தும் சிறந்த பல கருத்துக்கள் பாடல்களாக இந்நூலில் காணப்படுகின்றன. 

## மேற்கோள்கள்

## வெளி இணைப்புகள்
அறப்பளீசுர சதகம் - த.இ.க
பகுப்பு:சதகங்கள்
பகுப்பு:சரசுவதி மகால் நூலக வெளியீடுகள்
மொழி நூல் (நூல்)

**மொழி நூல்** என்பது, தமிழில் மொழியியல் தொடர்பாக வெளிவந்த ஒரு நூல். மு. வரதராசன் எழுதிய இந்த நூலின் முதற் பதிப்பு சைவ சித்தாந்த நூற்பதிப்புக் கழகத்தினரால் 1947ஆம் ஆண்டு வெளியிடப்பட்டது.

## நூல் வரலாறும் நோக்கமும்
சென்னைப் பல்கலைக்கழகத்தின் மொழியியல் பாடத்திட்டத்தின் அடிப்படையில் பச்சையப்பன் கல்லூரியில் பி. ஓ. எல். ஆனர்ஸ் வகுப்புக்கு நூலாசிரியர் மொழிநூல் பாடம் கற்பித்துள்ளார். இக்காலத்திலேயே மொழி நூல் குறித்து ஒரு நூல் எழுதும் எண்ணம் எழுந்ததாக அவர் குறிப்பிட்டுள்ளார். அவரது முதல் அணி மாணவர்கள் சிலரது தூண்டுதலால், அவர்கள் தனது விரிவுரையின்போது எடுத்த குறிப்புக்களைப் பயன்படுத்தியே இந்நூல் எழுதப்பட்டதாகவும் தெரிகிறது. தமிழ் மக்கள் மத்தியில் மொழியியல் தொடர்பான ஆர்வத்தை ஏற்படுத்துவதும், அதன் மூலம், தமிழ் மொழியின் சிறப்பையும், தமிழ்ச் சான்றோரின் பெருமையையும் உணர வைப்பதுமே நூலாசிரியரின் நோக்கமாக இருந்துள்ளது.

## உள்ளடக்கம்
நூல் 17 பகுதிகளாகப் பிரிக்கப்பட்டுள்ளது. இப்பகுதிகளின் தலைப்புக்கள் பின்வருமாறு:
# ஒலிவகை
# உயிரொலிகள்
# மெய்யெழுத்துக்கள்
# ஒலியளவு
# ஒலியழுத்தம்
# ஒலியசை முறை
# சொல்லின் திரிபு
# அடிச்சொற்கள்
# பெயர்ச்சொல்
# வேற்றுமை
# மூவிடப்பெயர்
# எண்ணுப் பெயர்கள்
# வினைச் சொல்
# வினைவகை
# சுட்டு முதலியன
# சொல்லும் பொருளும்
# சொற்றொடர்

## குறிப்புகள்

## உசாத்துணைகள்
* வரதராசன், மு., மொழி நூல், பாரி நிலையம், சென்னை, 2007.

பகுப்பு:மு. வரதராசனின் நூல்கள்
பகுப்பு:சைவசித்தாந்த நூற்பதிப்புக் கழக நூல்கள்
ஆக்ரா மக்களவைத் தொகுதி

**ஆக்ரா மக்களவைத் தொகுதி**  இந்திய மக்களவைத் தொகுதியாகும். இது உத்தரப் பிரதேசத்தின் 80 மக்களவைத் தொகுதிகளில் ஒன்று.

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
அவை
# ஏத்மாத்பூர்
# ஆக்ரா பாளையம்
# ஆக்ரா தெற்கு
# ஆக்ரா வடக்கு
# ஜலேசர்

## நாடாளுமன்ற உறுப்பினர்கள்
* 2014 – ராம் சங்கர் (பாரதிய ஜனதா கட்சி) 

## மேலும் பார்க்க
* ஆக்ரா மாவட்டம்
* உத்தரப் பிரதேச மக்களவைத் தொகுதிகள்

## சான்றுகள்

பகுப்பு:ஆக்ரா மாவட்டம்
மெட்ராஸ் (திரைப்படம்)

**மெட்ராஸ்** 2014ஆம் ஆண்டு திரைக்கு வந்த தமிழ் மொழித் திரைப்படமாகும். இந்தத் திரைப்படத்தை பா. ரஞ்சித் இயக்கியுள்ளார். கதாநாயகனாக கார்த்திக் மற்றும் கதாநாயகியாக காத்ரீன் திரீசா நடித்துள்ளனர். இந்தத் திரைப்படத்தைத் ஸ்டுடியோ கிரீன் தயாரித்து மற்றும் விநியோகம் செய்கின்றது.

இந்தத் திரைப்படத்துக்கு சந்தோஷ் நாராயணன் இசையமைத்துள்ளார் மற்றும் ஜி. முரளி ஒளிப்பதிவு செய்துள்ளார். இந்தத் திரைப்படம் 26 செப்டம்பர் 2014ஆம் ஆண்டு வெளியானது.

## மேற்கோள்கள்

## வெளி இணைப்புகள்

*
* 
* 
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பா. இரஞ்சித் இயக்கிய திரைப்படங்கள்
பகுப்பு:கார்த்திக் சிவகுமார் நடித்துள்ள திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
அழகரந்தாதி

தமிழில் எழுந்த சிற்றிலக்கியங்கள் 96 வகைகளுள் பிரபந்தம் ஒரு வகையாகும். **அழகரந்தாதி**, அட்டப்பிரபந்தங்களில் ஒன்றாகும்.   

## இயற்றியவர்
இதனை இயற்றியவர் பிள்ளைப் பெருமாள் ஐயங்கார் ஆவார். இவர் அரங்கனையன்றிப் பிற தெய்வங்களைத் தொழாதவர். இவர் தம் நூல்களில் திருமாலை பரம்பொருள் என்றும், மற்ற தெய்வங்கள் கரும வசப்பட்ட சீவர்கள் என்றும் வலியுறுத்துகிறார். 

## அட்டப்பிரபந்தம்
அட்டப்பிரபந்தம் என வழங்கப்படும் திருவரங்கந்தாதி, திருவேங்கடத்தந்தாதி, திருவேங்கடமாலை, நூற்றெட்டுத் திருப்பதி அந்தாதி, அழகர் அந்தாதி, திருவரங்கத்து மாலை, திருவரங்கக் கலம்பகம், சீரங்கநாயகரூசல் ஆகியன இவரால் இயற்றப்பட்டனவாகும். 

## அமைப்பு
அந்தாதித் தொடையால் பாடப்பெற்ற இப்பிரபந்தம் தோத்திரம் போன்றது. இந்நூலில் உள்ள கலித்துறைகள் யாவும் பெரும்பாலும் திரிபு என்னும் சொல்லணியையும், சிறுபான்மை யமகம் என்னும் சொல்லணியையும் கொண்டவை. திரிபாவது-ஒவ்வோர் அடியிலும் முதல் எழுத்து மட்டும் வேறுபட்டிருக்க, இரண்டு முதலிய பல எழுத்துக்கள் ஒன்று நின்று பொருள் வேறுபடுவது. யமகமாவது-பல அடிகளிலேனும், ஓரடியில் பல இடங்களிலேனும் வந்த பத்துத் தொடர்களே மீண்டும் வந்து பொருள் வேறுபடுவது. இதனை தமிழில் மடக்கு என்பர். 

இந்நூலிலிருந்து ஒரு பாடல்- பொருளுடன்:


"மு**துவிருந் தா**வனத் தானிரை மேய்த்தவர் முன்விதுரன்
பு**துவிருந் தா**னவர் மாலலங் காரர் பொலங்கழலாம்
ம**துவிருந் தா**மரைக் காளா யிரார்க்கு மதிநுட்ப நூல்
எ**துவிருந் தா**லு மதனால் விடாவிங் கிருவினையே." (பாடல் எண்.48)


பொருள் : பழமையான பிருந்தாவனத்திலே பசுக் கூட்டங்களை மேய்த்தவரும், முன்னர் விதுரனுக்கு அதிசயித்தக்க விருந்தினருமாகிய பெருமையுடைய அழகரது அழகிய திருவடிகளாகிய தேன் கொண்ட பெரிய தாமரை மலர்களுக்கு அடிமைப்பட்டு இராதவர்களுக்கு, நுண்ணறிவை உண்டாக்குகின்ற சாத்திரங்களில் எது பயின்று தேறப்பட்டிருந்தாலும், அச்சாத்திரத் தேர்ச்சி மாத்திரத்தால் இவ்வுலகில் இருவகைவினைகளும் நீங்கமாட்டா.

## மேற்கோள்கள்

பகுப்பு:அந்தாதிகள்
பகுப்பு:சரசுவதி மகால் நூலக வெளியீடுகள்
ராம் சங்கர் கத்தேரியா

**ராம் சங்கர் கத்தேரியா**, உத்தரப் பிரதேச அரசியல்வாதி ஆவார். இவர் ஆக்ரா மக்களவைத் தொகுதியில் தேர்ந்தெடுக்கப்பட்டு, பதினாறாவது மக்களவையில் உறுப்பினராகி உள்ளார்.
	
இவர் பாரதீய ஜனதா கட்சியைச் சேர்ந்தவர். இவர் 1964-ஆம் ஆண்டில் செப்டம்பர் இருபத்தொன்றாம் நாளில் பிறந்தார். இவர் கான்பூர் பல்கலைக்கழகத்தில் படித்தவர். 2009-ஆம் ஆண்டில் தொடங்கிய பதினைந்தாவது மக்களவையிலும் உறுப்பினராக இருந்தார்.

## சான்றுகள்

பகுப்பு:16வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:உத்தரப் பிரதேச நபர்கள்
பகுப்பு:1964 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பாசுபரசு முக்குளோரைடு

**பாசுபரசு முக்குளோரைடு** அல்லது **பாசுபரசு டிரைகுளோரைடு** (*Phosphorus trichloride*) என்பது பாசுபரசு, குளோரின் ஆகிய தனிமங்களைக் கொண்ட ஒரு சேர்மம் ஆகும். மூலக்கூறு வாய்பாடு PCl3 ஐக் கொண்ட இச்சேர்மம் முக்கோணப் பட்டைக்கூம்பு வடிவில் காணப்படுகிறது. குளோரினுடன் பாசுபரசு வினை புரிந்து மூன்று வகையான சகப்பிணைப்பு சேர்மங்களாகிய பாசுபரசு குளோரைடுகளைக் கொடுக்கிறது. இவற்றில் பாசுபரசு முக்குளோரைடு முக்கியமானதாகும். வேதித் தொழிற்துறையில் பல்வேறு கரிம பாசுபரசு கலவைகள் உற்பத்தி செய்யவும் இது பயன்படுத்தப்படுகிறது.

## தயாரிப்பு
பாசுபரசை ஒரு நீர்த்தொட்டியில் வைக்கப்பட்டுள்ள வெப்பப் படுத்தும் கலனில் எடுத்துக் கொண்டு உலர்ந்த குளோரின் வாயுவை அதன் வழியாகச் செலுத்தினால் பாசுபரசு முக்குளோரைடு ஆவியாக வெளியேறுகிறது. உலக பாசுபரசு முக்குளோரைடு உற்பத்தியில் மூன்றில் ஒரு பங்கு இம்முறையிலேயே தயாரிக்கப்படுகிறது. இவ்வாயுவை உறைகலவையினுள் வைக்கப்பட்ட கலத்தினுள் செலுத்தினால் நீர்மமாக மாறுகிறது. மேலும் வெண் பாசுபரசு மீது செலுத்தி மீண்டும் காய்ச்சி வடித்தால் இதர பாசுபரசு குளோரைடு மாசுக்கள் நீக்கப்படுகின்றன.

:P4 + 6 Cl2 → 4 PCl3

பாசுபரசு முக்குளோடு தொழில்முறையாக உற்பத்தி செய்யபடுவதை அட்டவணை 3ல் பட்டியலிட்டு, இரசாயன ஆயுதங்கள் மாநாடு தன் கட்டுப்பாட்டில் வைத்துள்ளது. மேலும் அம்மாநாடு குறைவான நச்சுத்தன்மை கொண்ட சிவப்பு பாசுபரசை பயன்படுத்தவும் பரிந்துரை செய்கிறது. இதை செயற்கையாக தயாரிக்க முடியாது என்றாலும் ஆய்வக பயன்பாட்டுக்கு மலிவாக கிடைக்க் கூடியதாக உள்ளது.

## இயற்பியல் பண்புகள்
* குறைந்த கொதிநிலை உடைய திரவமான இது நிறமற்றது.
*ஈரக்காற்றில் புகையும் தன்மை கொண்டது.
*கார மணமுடையது.

## வேதியியல் பண்புகள்
### ஆக்சிசனேற்ற - ஒடுக்க வினைகள்
பாசுபரசு பெண்டா குளோரைடு (PCl5), தயோ பாசுபோரைல் குளோரைடு (PSCl3), அல்லது பாசுபரசு ஆக்சிகுளோரைடடு (POCl3) ஆகியவற்றுடன் ஆக்சிசனேற்றம் பெற்று ஏனைய பாசுபரசு சேர்மங்கள் தயாரிப்பிற்கான முன்னோடியாக PCl3 விளங்குகிறது. 

பாசுபரசு முக்குளோரைடு ஆவியும் ஐதரசன் வாயுவும் கலந்த கலவையில் மின்சுமை செலுத்தப்பட்டால் டைபாசுபரசு டெட்ராகுளோரைடு  (P2Cl4) என்ற அரிய பாசுபரசு குளோரைடு உருவாகிறது.

### மின்னணு கவரியாக PCl<sub>3</sub>
கரிம பாசுபரசு சேர்மங்கள், குறிப்பாக பாசுபைட்டு மற்றும் பாசுபோனேட்டு போன்றவை தயாரிப்பிற்கு பாசுபரசு முக்குளோரைடு முன்னோடியாக விளங்குகிறது.பொதுவாக இச்சேர்மங்களில் பாசுபரசு முக்குளோரைடில் உள்ள குளோரின் அணுக்கள் காணப்படுவதில்லை.

நீருடன் வேகமாக வினைபுரிந்து பாசுபரசு அமிலம் மற்றும் ஐதரசன் குளோரைடு வாயுவைத் தருகிறது.
 
:PCl3 + 3 H2O → H3PO3 + 3 HCl

## மேற்கோள்கள்

பகுப்பு:குளோரைடுகள்
பகுப்பு:பாசுபரசு(III) சேர்மங்கள்
பகுப்பு:பாசுபரசு குளோரைடுகள்
பகுப்பு:நுரையீரல் முகவர்கள்
நிசான்

**நிசான் மோட்டார் கார்ப்பரேசன்** (**Nissan Motor Corporation'') என்பது ஒரு [[சப்பான்|சப்பானியப்]] பன்னாட்டுத் [[தானுந்து]] உற்பத்தி நிறுவனம் ஆகும். இது பொதுவாக **நிசான்''' என்னும் சுருக்கப் பெயரால் அறியப்படுகிறது. இதன் தலைமையகம் சப்பானின் யொக்கொகாமாவில் உள்ள நிசிக்கு என்னும் இடத்தில் அமைந்துள்ளது. 1999ல் இருந்து, பிரான்சு நாட்டுத் தானுந்து உற்பத்தி நிறுவனத்துடன் சேர்ந்து, ரெனால்ட்-நிசான் அலையன்சு எனப்படும் கூட்டு நிறுவனத்தின் ஒரு பகுதியாகச் செயற்பட்டு வருகிறது. 2013 ஆம் ஆண்டு நிலவரப்படி, நிசான் நிறுவனத்தில் வாக்குரிமையுடன் கூடிய 43.4% பங்குகளை ரெனால்ட் கொண்டுள்ளது. ரெனால்ட் நிறுவனத்தில் வாக்குரிமை இல்லாத 15% ரெனால்ட் நிறுவனப் பங்குகளை நிசான் கொண்டுள்ளது.

நிசான் மோட்டார் கார்ப்பரேசன் நிசான், இன்பினிட்டி, டட்சன், நிஸ்மோ ஆகிய பெயர்களில் தானுந்துகளை உற்பத்தி செய்து விற்பனைக்கு விடுகிறது. 2012 ஆண்டு நிலவரப்படி, நிசான், உலகின் ஆறாவது பெரிய தானுந்து உற்பத்தி நிறுவனமாக விளங்குகிறது. டொயோட்டா, ஜெனரல் மோட்டார்ஸ், பொக்ஸ்வாகன், ஐயுண்டாய், போர்ட் ஆகியவை இதற்கு முன்னுள்ள ஐந்து நிறுவனங்கள்.

## மேற்கோள்கள்

பகுப்பு:சப்பானிய தானுந்து வணிக நிறுவனங்கள்
பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
ஜார்ஜ் ஓம்

**ஜார்ஜ் சைமன் ஓம்** (*Georg Simon Ohm*, ; மார்ச்சு 16, 1789 – சூலை 6, 1854)  செருமானிய இயற்பியலாளரும்  கணிதவியலாளரும் ஆவார். பள்ளி ஆசிரியராகப் பணியாற்றும்போது ஓம் இத்தாலிய இயற்பியலாளர் வோல்ட்டா கண்டுபிடித்த மின்வேதி கலத்தைக் கொண்டு தமது ஆய்வுகளைத் துவங்கினார். தாமே உருவாக்கிய கருவிகளைக் கொண்டு ஒரு கடத்தியின் இரு முனைகளுக்கு இடையேயான நிலை வேறுபாட்டிற்கும் (மின்னழுத்தம்) அதனால் ஏற்படும்  மின்னோட்டத்திற்கும் நேரடித் தொடர்பு இருப்பதைக் கண்டறிந்தார். இந்தத் தொடர்பை விவரிப்பதே ஓமின் விதி என அறியப்படுகிறது. அனைத்துலக அலகுகளில்  மின்தடைக்கான அலகு இவரது பெயரைக் கொண்டு ஓம் (குறியீடு Ω) என வழங்கப்படுகிறது.
## மேற்சான்றுகள்

## வெளி இணைப்புகள்
* 
* 

பகுப்பு:செருமானிய இயற்பியலாளர்கள்
பகுப்பு:செருமானிய கணிதவியலாளர்கள்
பகுப்பு:1789 பிறப்புகள்
பகுப்பு:1854 இறப்புகள்
லூயி ஹெரால்டு கிரே

**லூயி எரால்டு கிரே** (*Louis Harold Gray*,  நவம்பர் 10, 1905 – சூலை 9, 1965)  பிரித்தானிய இயற்பிலாளர் ஆவார். இவர் உயிரினங்களின் மீது  கதிர்வீச்சின் தாக்கங்களைக் குறித்து ஆராய்ந்து வந்தார். இவரது ஆய்வின் விளைவாக கதிர் உயிரியல் என்ற துறை உருவானது.   இவரது சாதனைகளில் ஒன்றாக  கதிர்வீச்சு அளவிற்கான அலகை வரையறுத்தார்.   அனைத்துலக அலகுகளில் இது இவரது பெயராலேயே கிரே என அழைக்கப்படுகின்றது.

## மேற்சான்றுகள்

பகுப்பு:பிரித்தானிய இயற்பியலாளர்கள்
பகுப்பு:கதிர் உயிரியல்
பகுப்பு:கதிரியக்க அலகுகள்
பகுப்பு:1905 பிறப்புகள்
பகுப்பு:1965 இறப்புகள்
சந்தோஷ் நாராயணன்

**சந்தோஷ் நாராயணன்**  (பிறப்பு: 15 மே 1983) ஒரு தமிழ்நாட்டு இசையமைப்பாளர் ஆவார். இவர் 2012ஆம் ஆண்டு அட்டகத்தி என்ற திரைப்படத்தின் மூலம் இசையமைப்பாளராக அறிமுகமானார். அதைத் தொடர்ந்து பீட்சா, சூது கவ்வும், பீட்சா II: வில்லா, குக்கூ, ஜிகர்தண்டா, மெட்ராஸ் போன்ற தமிழ் திரைப்படங்களுக்கும் மற்றும் **பில்லா ரங்கா** என்ற ஒரு தெலுங்கு திரைப்படத்திற்கும் இசையமைத்துள்ளார்.

## பட்டியல்

### தொலைக்காட்சி/ இணையத்‌தொடர்கள்

## விருதுகள்
2013ஆம் ஆண்டு சூது கவ்வும் என்ற திரைப்படத்துக்கு இசையமைத்ததற்காக இரண்டு விஜய் விருதுகளுக்கு பரிந்துரை செய்யப்பட்டு சிறந்த பின்னணி இசைக்கான ஒரு விருதை வென்றார்.

## மேற்கோள்கள்

## வெளி இணைப்புகள்
* 

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:திருச்சிராப்பள்ளி இசைக்கலைஞர்கள்